آنتالیانین آلانیا ائلچه‌سینده‌کی سیئدرا آنتیک شهرینده آپاریلان قازینتیلار سیراسیندا میتولوژیک قهرمان هرکولون ۱۲ وظیفه‌سینی عکس ائتدیره‌ن تخمیناً ۱۶۴ مربع متر دؤشه‌مه موزائیک تاپیلدی.
قارامان‌اوغلو محمدبی اونیوئرسیته‌سی ادبیات فاکولته‌سی آرکئولوژی بؤلومو خوجاسی و سیئدرا آنتیک شهر قازینتی هیئتی باشقانی دکتر ارتوغ ارگۆرار، میلاددان سونرا ۲.جی یۆزایلده یاییلدیغی دگرلندیریلن و گئنیشلیگی ۷،۹، اوزونلوغو ۲۱،۹۱ متر اولان دؤشه‌مه موزائیکین تخمیناً ۱۶۴ مربع مترلیک بیر ساحه‌یه یاییلدیغینی بیلدیردی.
لازیم اولان تدبیرلر گؤرولدوکدن سونرا موزائیکین تاپیلدیغینی پایلاشماغی اویغون گؤردوکلرینی ایفاده ائد‌ن ارگۆرار، بو موزائیک و دیگر اثرلرین اوزه چیخاریلماسی اوچون چالیشمالاری داوام ائتدیردیکلرینی قید ائتدی.
